Hei Verden (film)

Hei Verden er en norsk dokumentarfilm fra  regissert av Kenneth Slotterøy Elvebakk, og produsert av Kari Anne Moe og Gudmundur Gunnarsson i Fuglene AS, i co-produksjon med Therese Högberg i Bautafilm AB, TV 2 og SVT. Filmen finnes både i kinoversjon (88 min.), som tv-film (59 min.) og tv-serie (2 x 43 min.). Hei Verden hadde premiere på Oslo Pix Film Festival 2. juni 2021 og internasjonal premiere på filmfestivalen Cinekid i Amsterdam samme år, der filmen deltok i konkurranseprogrammet «Best Children's Film». Filmen har deltatt på over 50 internasjonale filmfestivaler i 25 land, vunnet flere filmpriser, er blitt vist på TV 2 (TV 2 Play) og SVT (SVT Play), og blitt sett av over  elever på ungdomsskolen gjennom Den kulturelle skolesekken. 

Filmen følger hovedpersonene Dina (13), Runa (12), Viktor (12) og Joachim (14) i litt over tre år. Alle befinner seg i starten av ungdomsskolen. Det de har tilfelles er at de er åpen skeive når filmen starter. De er de første som er åpent skeiv i egen klasse eller på egen skole. I et intervju med Periskop forklarer Elvebakk nærmere om bakgrunnen for filmen. Gunnar Iversen, professor i filmvitenskap ved Carleton University i Ottawa i Canada, skriver om Hei Verden og andre av regissørens skeive filmer i Rushprint.   

Mye av handlingen foregår på Grünerløkka og Fagerborg i Oslo, Holmestrand og Larvik. Regi, manus og deler av foto er ved Kenneth Slotterøy Elvebakk. Simon Carlgren er hovedklipper. Ekstra klippere er Alba Lange og Torkel Gjørv. Filmfotografer er Nils Petter Lotherington, Thomas Furuholmen, Janne Lindgren, Martin Otterbeck, Lars Erlend Tubaas Øymo, Hilde Malme, Jakob Ingimundarson og Gudmundur Gunnarsson. Lyddesignet er av Håkon Lammetun. Dylan R. Hopkin er kolorist. Mye av musikken er komponert av Henrik Skram, og rulletekstmusikk av Girl in Red. Gunnar Iversen, professor i filmvitenskap ved Carleton University i Ottawa i Canada, skriver også om Hei Verden og regissørens andre skeive filmer i Rushprint . 

Filmproduksjonen ble støttet av Norsk Filminstitutt, Svensk Filminstitutt, TV 2, SVT, Viken Filmsenter, Norsk Kulturråd, Stiftelsen DAM, Fritt ord og LO Norge.

Utmerkelser og nominasjoner
 Vinner av Best Foreign Documentary Feature, Atlanta DocuFest, USA, 2023
 Vinner av Grand Jury Feature International Documentary Award, Orlando International Film Festival, USA, 2022
 Vinner av Special Prize for the Best Doc for Youth, Pärnu International Documentary and Science Film Festival, Estland, 2022
 Vinner av Nigel Moore Award for Youth Programming, DOXA Documentary Film Festival, Canada, 2022
 Vinner av Special Jury Award, Best Documentary Feature Film, Providence Children's Film Festival, US, 2022
 Vinner av Grand Pix Audience Award for Best Film, Oslo Pix, 2021
 Vinner av Audience Award, Best Film, Tromsø International Film Festival Junior, 2021
 Hederlig omtale som «beste langfilm», Tromsø International Film Festival Junior, 2021
 Hederlig omtale Youth Jury Award, Nordische Filmtage Lübeck, Tyskland, 2021
 Hederlig omtale Eurimages Co-Production Development Award, Cinekid, Nederland, 2016

 Nominert til Best Documentary Feature, KASHISH Mumbai International Queer Film Festival, 2022
 Nominert som Best Feature Nordic Documentary, Västerås Film Festival, 2022
 Nominert til Human Award, Human International Documentary Film Festival, Oslo, 2022
 Nominert til Best Nordic Documentary, Oslo Pix, 2021
 Nominert til Skamløsprisen, «Sex og samfunn» i Oslo (Dina, Runa, Viktor, Joachim), 2021
 Nominert til Children’s Choice Award, Nordisk Panorama, Sverige, 2021
 I konkurransen Best Children’s Film, Cinekid, Nederland, 2021

Referanser

Eksterne lenker
 
 Hei Verden støttet av Norsk Filminstitutt
 Hei Verden på TV 2 Play
 Hei Verden på SVT Play 

Norske dokumentarfilmer fra 2020-årene